
ΑΠΟΦΑΣΕΙ Σ 

Αοιθ. Α3/5261 (1) 

Διοικητικές κυρώσεις για παράνομη διακίνηση και εμπορία 
υγραερίου. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις : 

1. Του Ν. 1558/1985 "Κυβέρνηση και Κυβερνητικά Όρ¬ 
γανα", όπως τροποποιήθηκε και ισχύει. 

2. Του Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε μεταγενέστερα. 

3. Του Π.Δ. 27/1996 "Συγχώνευσητου Υπουργείου Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" (Φ.Ε.Κ. 19/Α/1.2.1996). 

4. Του Ν.Δ. 136/46 "περί Κυρώσεως, Τροποποιήσεως 
και Συμπληρώσεως του από 10/11.5.1946 Ν.Δ. περίΑγο- 


ρανομικού Κώδικος" όπως τροποποιήθηκε , συμπληρώ¬ 
θηκε μεταγενέστερα και ισχύει. 

5. Της κωδικοποιημένης Α.Δ. 14/1989 . 

6. Την Αγορανομική Διάταξη αριθμ. 12/11.10.2004 περί 
αντικατάστασης των άρθρων 434 και 435 της Κ.Α.Δ. 
14/1989 "Διακίνηση υγραερίου". 

7. Του Ν. 3054/2002 (Φ.Ε.Κ. 230/Α/2.10.2002). 

8. Του άρθρου 21 του Ν. 3190/2003 (Φ.Ε.Κ249/Α/30.10. 

2003) . 

9. ΤηνΔ15/Α/Φ19/ΟΙΚ.4889/24.3.2004 (Φ.Ε.Κ. 528/Β/26.3. 

2004) κοινή απόφαση του Πρωθυπουργού και του Υπουρ¬ 
γού Ανάπτυξης "ανάθεση αρμοδιοτήτων στον Υφυπουργό 
Ανάπτυξης Ιωάννη Παπαθανασίου". 

10. Την ανάγκη προστασίας του καταναλωτικού κοινού. 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

Στους παραβάτες των διατάξεων των άρθρων 434 και 
435 της 14/1989 Α.Δ., όπως ισχύουν μετά την 12/2004 Α.Δ. 
και ανεξάρτητα από την άσκηση ποινικής δίωξης που προ- 
βλέπεται από τις διατάξεις του Ν.Δ. 136/1946 "περί κυρώ¬ 
σεως, τροποποιήσεως και συμπληρώσεως του Ν.Δ. 
10/11.5.1946 περί Αγορανομικού Κώδικα" όπως τροπο¬ 
ποιήθηκε και συμπληρώθηκε μεταγενέστερα, επιβάλλε¬ 
ται και πρόστιμο, σύμφωνα με τις διατάξεις του άρθρου 
17 του Ν. 3054/2002, με απόφαση του οικείου Νομάρχη, 
μετά από προηγούμενη κλήση δια επιδοτηρίου των παρα¬ 
βατών για υποβολή εντός τακτής προθεσμίας σχετικού 
γραπτού υπομνήματος με το οποίο θα αναφέρονται στο 
θέμα της παράβασης. 

Η ανωτέρω απόφαση θα εκδίδεται από τον Νομάρχη 
του Νομού όπου διαπράχθηκε η παράβαση σε διάστημα 
όχι μεγαλύτερο των 3 μηνών από της διαπίστωσης της πα¬ 
ράβασης από τα αρμόδια όργανα. 

Τα πρόστιμα βεβαιώνονται από την αρμόδια υπηρεσία 
της Νομαρχιακής Αυτοδιοίκησης και εισπράττονται σύμ¬ 
φωνα μετιςδιατάξειςτου Κ.Ε.Δ.Ε. απότηνΔ.Ο.Υ.του Νο¬ 
μού όπου είναι η έδρα του Νομικού ή φυσικού προσώπου 
στο οποίο επιβάλλεται πρόστιμο, το 50% του οποίου απο¬ 
τελεί πόρο του Ειδικού λογαριασμού Πετρελαιοειδών του 
άρθρου 19 του Ν. 3054/2002, και κατατίθεται από την αρ¬ 
μόδια Δ. Ο. Υ. στον λογαριασμό με την ονομασία "λογαρια¬ 
σμός χρηματοδότησης εταιρειών εμπορίας πετρ/δών για 

μεταφορές καυσίμων για τις προβληματικές περιοχές της 
χώρας 11 που τηρείται στην Τράπεζα της Ελλάδος (Αριθ. 
234226/9). ΟιΔ.Ο.Υ. υποχρεούνται να γνωστοποιούν, κά¬ 
θε φορά στην Δ/νση Εποπτείας Διαχείρισης Πετρελαιοει¬ 
δών του Υπ. Ανάπτυξης, αντίγραφο του διπλοτύπου της 
Τράπεζας της Ελλάδος, με το οποίο κατατέθηκε το ως 
άνω ποσοστό στον συγκεκριμένο Ειδικό Λογαριασμό". 

Το πρόστιμο ορίζεται σε: 

-ποσό ευρώ από 15.000 έως 1.000.000 για τους κατό¬ 
χους άδειας εμπορίας υγραερίου και τους τρίτους όπου 
από τις παραπάνω διατάξεις υπάρχει ευθύνη, 

- ποσό ευρώ απόΐδ.000 έως 800.000 για τους Προμη¬ 
θευτικούς Συνεταιρισμούς ή Κοινοπραξίες, 

- ποσό ευρώ απόΐδ.000 έως 150.000 για τους κατόχους 
άδειας λειτουργίας πρατηρίων (υγρών καυσίμων-υγραε- 
ρίων), 

- ποσό ευρώ από 15.000 έως 50.000 για τους κατόχους 
άδειας διανομής εμφιαλωμένου υγραερίου, 

- ποσό ευρώ απόΐ 5.000 έως 20.000 για τα καταστήματα 
λιανικής πώλησης, 

Σε περίπτωση υποτροπής των παραβατών είναι δυνατή 
η προσωρινή ή οριστική ανάκληση των αδειών λειτουρ¬ 
γίας των εγκαταστάσεων και εμπορίας από τις αρμόδιες 
υπηρεσίες που χορήγησαν τις άδειες αυτές, 

Η απόφαση αυτή, που ισχύει από την επόμενη της δη¬ 
μοσίευσής της στον ημερήσιο τύπο, να δημοσιευθεί στην 
Εφημερίδα της Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ. Α3/5262 (2) 

Ρύθμιση θεμάτων λειτουργίας πρατηρίων πετρελαιοει¬ 
δών προϊόντων και υποχρεώσεις εταιρειών εμπορίας 
πετρελαιοειδών προϊόντων (Ν. 3054/2002). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις : 

1. Του Ν. 1558/1985 “Κυβέρνηση και Κυβερνητικά Όρ¬ 
γανα", όπως τροποποιήθηκε και ισχύει. 

2. Του Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε μεταγενέστερα. 

3. Του Π.Δ. 27/1996 "Συγχώνευση του Υπουργείου Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης" (Φ.Ε.Κ. 19/Α/ 
1.2.1996). 

4. Του Ν.Δ. 136/1946"περί Κυρώσεως, Τροποποιήσεως 
και Συμπληρώσεως του από 10/11.5.1946 Ν.Δ. περί Αγο- 
ρανομικού Κώδικος" όπωςτροποποιήθηκε, συμπληρώθη¬ 
κε μεταγενέστερα και ισχύει. 

5. Τωνάρθρωνδ (παρ. 8), 7 (παρ.4 και 10) και 17(παρ. 2) 
του Ν.3054/2002 (Φ.Ε.Κ. 230/Α/2.10.2002). 

6. Του άρθρου 21 του Ν.3190/2003 (Φ.Ε.Κ249/Α/30.10. 
2003). 

7. Την Δ15/Α/Φ19/ΟΙΚ.4889/24.03.2004 (Φ.Ε.Κ.528/Β/ 
26.3.2004) κοινή απόφαση του Πρωθυπουργού και Υπουρ¬ 
γού Ανάπτυξης "ανάθεση αρμοδιοτήτων στον Υφυπουργό 
Ανάπτυξης Ιωάννη Παπαθανασίου". 

8. Την ανάγκη προστασίας του καταναλωτικού κοινού. 

9. Το γεγονός ότι από τις διατάξεις της παρούσας δεν 


προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

1. Οι κάτοχοι άδειας λειτουργίας πρατηρίων υποχρεού- 
νται να προμηθεύονται τα πετρελαιοειδή προϊόντα μόνο 
από κατόχους άδειας εμπορίας πετρελαιοειδών. 

2. Οι κάτοχοι άδειας λειτουργίας πρατηρίων δύναται να 
προμηθεύονται τα πετρελαιοειδή προϊόντα που πωλούν 
στα πρατήριά τους, από τα Διυλιστήρια ή από εισαγωγή 
μέσω του Τοπικού Προμηθευτικού Συν/σμού ή Κοινοπρα¬ 
ξίας που κατέχει τη σχετική άδεια και με την προϋπόθεση 
ότι είναι μέλη τους. 

3. Οι κάτοχοι άδειας λειτουργίας πρατηρίων που επιλέ¬ 
γουν να συνάπτουν σύμβαση αποκλειστικής συνεργα¬ 
σίας με συγκεκριμένη εταιρεία κάτοχο άδειας εμπορίας 
για προμήθεια καυσίμων από αυτήν, υποχρεούνται: 

3.1. Να αναρτούν σε εμφανές σημείο του πρατηρίου 
τους πινακίδα με το σήμα της εταιρείας, με την οποία 
έχουν συνάψει, κατά τα ανωτέρω, σύμβαση αποκλειστι¬ 
κής συνεργασίας. 

Κάτω ακριβώς ή παράπλευρα από την πινακίδα αυτή το 
πρατήριο υποχρεούταινααναρτάτηνπροβλεπόμενη από 
το άρθρο 83Α της κωδικοποιημένης Αγορανομικής Διά¬ 
ταξης 14/1989, πινακίδα, με τις τιμές λιανικής πώλησης 
υγρών καυσίμων. 

3.2. Να μην προμηθεύονται πετρελαιοειδή προϊόντα 
από άλλες εταιρείες πετρελαιοειδών, είτε άμεσα είτε μέ¬ 
σω τρίτων. 

4. Οι κάτοχοι άδειας λειτουργίας πρατηρίων που δεν 
έχουν σύμβαση συνεργασίας με συγκεκριμένη εταιρεία 
κάτοχο άδειας εμπορίας για αποκλειστική προμήθεια απ' 
αυτήν πετρελαιοειδών προϊόντων, λειτουργούν μόνο ως 
ανεξάρτητα (λευκά) πρατήρια πώλησης καυσίμων. 

4.1. Τα προαναφερόμενα πρατήρια θα φέρουν ειδικό 
σήμα επί πινακίδας που θα είναι φωτεινή λευκού χρώμα¬ 
τος (αυτοφωτιζόμενη), διαστάσεων τουλάχιστον 1,50 X 
1,50 μέτρων, στην οποία θα απεικονίζονται αμφοτερό- 
πλευρα τα κεφαλαία γράμματα "Α.Π." αρχικά των λέξεων 
"Ανεξάρτητο Πρατήριο". 

Τα γράμματα θα έχουν χρώμα κόκκινο και ύψος τουλά¬ 
χιστον 60 εκατοστών ικανού πάχους ώστε να καλύπτουν 
επιφάνεια διαστάσεων 60 X 60 εκατοστών στο κέντρο της 
πινακίδας. 

Η πινακίδα αυτή θα είναι αναρτημένη σε ύψος τουλάχι¬ 
στον 4,50 μέτρων (η κάτω πλευρά της) απάτην επιφάνεια 
του εδάφους, στην πλευρά του πρατηρίου που συνορεύ¬ 
ει με τον δρόμο. 

Κάτω ακριβώς ή παράπλευρα από την πινακίδα αυτή το 
πρατήριο υποχρεούταινααναρτάτηνπροβλεπόμενη από 
το άρθρο 83Α της κωδικοποιημένης Αγορανομικής Διά¬ 
ταξης 14/1989, πινακίδα, με τις τιμές λιανικής πώλησης 
υγρών καυσίμων. 

4.2. Τα πρατήρια που φέρουντο ειδικό σήμα "Α.Π." απα¬ 
γορεύεται να έχουν τοποθετήσει σε οποιοδήποτε σημείο 
του χώρου τους πινακίδες εταιρειών εμπορίας πετρελαι¬ 
οειδών, με τις οποίες διαφημίζεται, δια μέσου του πρατη¬ 
ρίου αυτού, η διάθεση πετρελαιοειδών προϊόντων των 
εταιρειών αυτών. Επίσης απαγορεύεται να φέρουν στις 
αντλίες τους διακριτικά σήματα εταιρειών εμπορίας πε¬ 
τρελαιοειδών. 

Σε περίπτωση χρήσης εμπορικού σήματος (κατοχυρω¬ 
μένου) ή επωνυμίας της επιχείρησης που εκμεταλλεύεται 
το πρατήριο οι σχετικές πινακίδες θα πρέπει να είναι το¬ 
ποθετημένες σε απόσταση τουλάχιστον 3 μέτρων από 
την πινακίδα με το σήμα "Α.Π" έτσι ώστε να μην δημιουρ- 
γείται σύγχυση στο καταναλωτικό κοινό. 

Εφόσοντα εν λόγω πρατήρια φέρουν πινακίδες που δια¬ 
φημίζουν άλλα προϊόντα, πλην πετρελαιοειδών προϊό¬ 
ντων, εταιρειών εμπορίας πετρελαιοειδών (π.χ. λιπαντι- 
κά), οι πινακίδες αυτές θα είναι μικροτέρων διαστάσεων 
από την πινακίδα του ειδικού σήματος καιθααπέχουντου- 
λάχιστοντρία μέτρα από αυτήν, ώστε να μην δημιουργεί- 
ται κατά κανένατρόπο παραπλάνηση στους καταναλωτές. 

4.3. Η ανάρτηση της πινακίδας με το ειδικό σήμα στα 
Ανεξάρτητα Πρατήρια (Α.Π.) θα γίνει σε διάστημα ενός 
μηνός από την ισχύ της παρούσας. Οι πρατηριούχοι αυ¬ 
τών των πρατηρίων θα γνωστοποιούν τούτο εγγράφως, 
εντός δεκαπέντε (15) ημερών από την ανάρτηση της εν 
λόγω πινακίδας, στις αρμόδιες Υπηρεσίες των Νομ/κών 
Αυτ/σεων με πλήρη στοιχεία των πρατηρίων τους. 

Η προθεσμία των δέκα πέντε (15) ημερών ισχύει και για 
τις μελλοντικές περιπτώσεις λειτουργίας Ανεξαρτήτων 
(λευκών) πρατηρίων είτε εξ αρχής είτε κατόπιν μετατρο¬ 
πής τους, σε Ανεξάρτητα (λευκά). 

5. Οι κάτοχοι άδειας εμπορίας πετρελαιοειδών υποχρε- 
ούνται να γνωστοποιήσουν 

εγγράφως εντός 15 ημερών από την ισχύ της παρού¬ 
σας, στις κατά τόπους αρμόδιες Δ/νσεις και Τμήματα 
Εμπορίου των νομαρχιακών αυτ/σεων, πλήρη στοιχεία 
των πρατηρίων μετά οποία έχουν συνάψει σύμβαση απο¬ 
κλειστικής συνεργασίας και φέρουν το σήμα τους. 

Για νέες τέτοιες συμβάσεις που θα συνάπτουν και για 
οποιαδήποτε μεταβολή (λύση ή καταγγελία), ή λήξη και μη 
ανανέωση υφισταμένων συμβάσεων, τάσσεται προθεσμία 
15 ημερών στις εταιρείες για τη σχετική γνωστοποίηση. 

Τα της καταγγελίας της σύμβασης ρυθμίζονται βάσει 
σχετικών όρων της ιδίας της σύμβασης. 

5.1. Σε περίπτωση διακοπής για οποιαδήποτε λόγο της 
συνεργασίας πρατηριούχων με συγκεκριμένη εταιρεία 
εμπορίας, αφαιρείται η πινακίδα με το σήμα της εταιρείας 
οπουδήποτε φέρεται εντός του χώρου του πρατηρίου, 
κατά την διαδικασία και προθεσμία που ορίζεται στις με¬ 
ταξύ τους συμβάσεις. 

5.2. Σε περίπτωση διακοπής συνεργασίας πρατηριού¬ 
χων με συγκεκριμένη εταιρεία κατόχου αδείας εμπορίας 
και μετατροπής του σε πρατήριο Ανεξάρτητο (λευκό) ή 
αποκλειστικής συνεργασίας με άλλη εταιρεία, η πινακίδα 
με το νέο αντίστοιχο σήμα θα αναρτηθεί εντός 30 και 15 
ημερών αντίστοιχα από την αφαίρεση του προηγούμενου 
σήματος και η σχετική γνωστοποίηση στην αρμόδια 
Νομ/κή Αυτ/ση θα γίνει εντός 15 ημερών από την ανάρτη¬ 
σή του, κατά τα ανωτέρω οριζόμενα. 

5.3. Κατά το χρονικό διάστημα που μεσολαβεί από την 
καταγγελία της σύμβασης μέχριτην αφαίρεση των σημά¬ 
των της εταιρείας από το πρατήριο, την ευθύνη για την 
ποιότητα και ποσότητα των πωλουμένων προϊόντων φέ¬ 
ρουν από κοινού ο κάτοχος άδειας λιανικής εμπορίας 
(πρατηριούχος )και η προμηθεύτρια εταιρεία. 

6. Απαγορεύεται σε εταιρείες κατόχους αδείας εμπο¬ 
ρίας να εφοδιάζουν με καύσιμα, είτε άμεσα είτε δια μέσου 
τρίτων, πρατήρια στα οποία έχουν αναρτηθεί σήματα άλ¬ 
λης εταιρείας κατόχου αδείας εμπορίας. 

Η απόφαση αυτή, που ισχύει από 1.1.2005 να ανακοινω¬ 
θεί στον ημερήσιο τύπο και να δημοσιευθεί στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 


Αριθ. Α3/5263 (3) 

Διοικητικές κυρώσεις για: α) παράνομη διακίνηση και 
εμπορία πετρελαιοειδών προϊόντων, β) παραβάσεις 
υποχρεώσεων ανάρτησης ειδικού σήματος. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/1985 “Κυβέρνηση και Κυβερνητικά Όρ¬ 
γανα", όπως τροποποιήθηκε και ισχύει. 

2. Του Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε μεταγενέστερα. 

3. Του Π.Δ. 27/1996 "Συγχώνευση του Υπουργείου Του¬ 
ρισμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" (Φ.Ε.Κ. 19/Α/1.2.1996). 

4. Του Ν.Δ. 136/1946 "περί Κυρώσεως, Τροποποιήσεως 
καιΣυμπληρώσεωςτου από 10/11.5.1946 Ν.Δ. περί Αγο- 
ρανομικού Κώδικος" όπωςτροποποιήθηκε, συμπληρώθη¬ 
κε μεταγενέστερα και ισχύει. 

5. Της κωδικοποιημένης Α.Δ. 14/1989. 

6. Του Ν.3054/2002 (Φ.Ε.Κ. 230/Α/2.10.2002). 

7. Του άρθρου 21 του Ν.3190/2003 (ΦΕΚ 249/Α/ 
30.10.2003). 

8. Την υπ’ αριθ. Δ15/Α/Φ19/ΟΙΚ.4889/24.3.2004 (ΦΕΚ 
528/Β/26.3.2004) κοινή απόφαση του Πρωθυπουργού και 
του Υπουργού Ανάπτυξης "ανάθεση αρμοδιοτήτων στον 
Υφυπουργό Ανάπτυξης Ιωάννη Παπαθανασίου". 

9. Την υπ’ αριθ. Δ2/Α/Φ8/24050/20.11.1997 απόφαση 
της Υπουργού Ανάπτυξης, Γενικής Δ/νσης Ενέργειας 
(ΦΕΚ 1069/Β 4.12.1997) σχετικά με τη χορήγηση άδειας 
μεταπωλητή πετρελαιοειδών προϊόντων για θέρμανση , 
όπως τροποποιήθηκε και ισχύει. 

10. Την υπ’ αριθ.11/2004 Αγορανομική Διάταξη "Διακι- 
νητές πετρελαιοειδών προϊόντων και υποχρεώσεις τους". 

11. Την υπ’ αριθ. Α3-5262/2004 απόφαση του Υπουργού 
Ανάπτυξης "Ρύθμιση θεμάτων λειτουργίας πρατηρίων πε¬ 
τρελαιοειδών προϊόντων και υποχρεώσεις εταιρειών εμπο¬ 
ρίας". 

12. Την ανάγκη προστασίαςτου καταναλωτικού κοινού. 

13. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

Στους παραβάτες των διατάξεων της παρ 8 του άρθρου 6 
και των παρ 4 και 10 του άρθρου 7 του Ν 3054/2002, του άρ¬ 
θρου 422 της 14/1989 Α.Δ., όπως ισχύει μετά την 11/2004 
Α.Δ. ως και της Υπουργικής Απόφασης αριθ. Α3-5262/ 2004 
και ανεξάρτητα από την άσκηση ποινικής δίωξης που προ- 
βλέπεται από τις διατάξεις του Ν.Δ. 136/46 "περί κυρώσεως, 
τροποποιήσεως και συμπληρώσεως του Ν.Δ. 10/11.5.1946 
περί Αγορανομικού Κώδικα" όπως τροποποιήθηκε και συ¬ 
μπληρώθηκε μεταγενέστερα, επιβάλλεται και χρηματικό 
πρόστιμο, σύμφωνα με το άρθρο 17 του Ν. 3054/2002, με 
απόφαση του οικείου Νομάρχη, μετά από προηγούμενη 
κλήση δια επιδοτηρίου των παραβατών για υποβολή εντός 
τακτής προθεσμίας σχετικού γραπτού υπομνήματος με το 
οποίο θα αναφέρονται στο θέμα της παράβασης. 

Η ανωτέρω απόφαση θα εκδίδεται από τον Νομάρχη 
του Νομού όπου διαπράχθηκε η παράβαση σε διάστημα 
όχι μεγαλύτερο των 3 μηνών από της διαπίστωσης της πα¬ 
ράβασης από τα αρμόδια όργανα. 

Το χρηματικό πρόστιμο βεβαιώνεται από την αρμόδια 
υπηρεσία της Νομαρχιακής Αυτοδιοίκησης και εισπράτ- 
τεται σύμφωνα με τις διατάξεις του Κ.Ε.Δ.Ε. από την 

Δ.Ο.Υ. του Νομού όπου είναι η έδρα του νομικού ή φυσι¬ 
κού προσώπου στο οποίο επιβάλλεται πρόστιμο, το 50% 
του οποίου αποτελεί πόρο του Ειδικού λογαριασμού Πε¬ 
τρελαιοειδών του άρθρου 19 του Ν.3054/2002, και κατα¬ 
τίθεται από την αρμόδια Δ.Ο.Υ. στον λογαριασμό με την 
ονομασία "λογαριασμός χρηματοδότησης εταιρειών 
εμπορίας πετρ/δών για μεταφορές καυσίμων για τις προ¬ 
βληματικές περιοχές της χώρας" που τηρείται στην Τρά¬ 
πεζα της Ελλάδος (Αριθ. 234226/9). Οι Δ.Ο.Υ. υποχρεού- 
νται να γνωστοποιούν, κάθε φορά στην Δ/νση Εποπτείας 
Διαχείρησης Πετρελαιοειδών του Υπ. Ανάπτυξης, αντί¬ 
γραφο του διπλοτύπου της Τράπεζας της Ελλάδος, με το 
οποίο κατατέθηκε το ως άνω ποσοστό στον συγκεκριμέ¬ 
νο Ειδικό Λογαριασμό". 

Το χρηματικό πρόστιμο ορίζεται σε: 

-ποσό ευρώ από 15.000 έως 1.000.000 για τους κατό¬ 
χους άδειας εμπορίας πετρελαιοειδών προϊόντων και 
τους τρίτους όπου από τις παραπάνω διατάξεις υπάρχει 
ευθύνη, 

- ποσό ευρώ από 15.000 έως 800.000 για τους Προμη¬ 
θευτικούς Συνεταιρισμούς ή Κοινοπραξίες, 

-ποσό ευρώ από 15.000 έως 150.000 για τους κατόχους 
άδειας λειτουργίας πρατηρίων, 

-ποσό ευρώ από 15.000 έως 100.000 για τους κατόχους 
άδειας πωλητών πετρελαίου θέρμανσης. 

Σε περίπτωση υποτροπής των παραβατών είναι δυνατή 
η προσωρινή ή οριστική ανάκληση των αδειών λειτουρ¬ 
γίας των εγκαταστάσεων και εμπορίας από τις αρμόδιες 
υπηρεσίες που χορήγησαν τις άδειες αυτές. 

Η απόφαση αυτή ισχύει, για μεν τους παραβάτες των 
διατάξεων της με αρ. 11/2004 Αγορανομικής Διάταξης 
από την επομένη της δημοσίευσής της στον ημερήσιο τύ¬ 
πο, ενώ για τους παραβάτες των διατάξεωντης με αρ. Α3- 
5262/2004 Υπουργικής Απόφασης από 1.1.2005. 

Η απόφαση αυτή να ανακοινωθεί στον ημερήσιο τύπο 
και να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

ΑΓΟΡΑΝ ΟΜΙΚΕΣ Δ ΙΑΤΑΞΕΙΣ 

Αοιθ. Α3/5257 (4) 

Τρόπος απεικόνισης των τιμών υγρών καυσίμων στις πι¬ 
νακίδες και αντλίες των πρατηρίων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 9 

Έχοντας υπόψη: 

1. Τον του Ν.1558/1985 “Κυβέρνηση και Κυβερνητικά 
Όργανα" όπως τροποποιήθηκε και ισχύει. 

2. Το Π.Δ. 397/1988 "Οργανισμόςτου Υπουργείου Εμπο¬ 
ρίου" όπως τροποποιήθηκε και ισχύει. 

3. Το Π.Δ. 27/1996 "Συγχώνευση του Υπουργείου Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης." 

4. ΤοΝ.Δ. 136/1946 "Περί Αγορανομικού Κώδικος"όπως 
τροποποιήθηκε και ισχύει. 

5. Την Α.Δ. 14/1989 "Κωδικοποίηση Αγορανομικών Δια¬ 
τάξεων, εκδοθεισών μέχρι 16.2.1989" όπως τροποποιή¬ 
θηκε και ισχύει. 


6. Την υπ’ αριθμ. Δ15/Α/Φ19/Οικ.4889/24.3.2004 κοινή 
απόφαση των Πρωθυπουργού και Υπουργού Ανάπτυξης 
"Ανάθεση αρμοδιοτήτων στους Υφυπουργούς Ανάπτυ¬ 
ξης Γιώργο Σαλαγκούδη και Ιωάννη Παπαθανασίου". 

7. Την ανάγκη προστασίας του καταναλωτικού κοινού. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

Άρθρο 1 

Οι τελευταίες διατάξεις της παραγρ.7 του άρθρου 69 
του κεφ. 4τηςΑ.Δ. 14/1989 όπως αυτή προστέθηκε με την 
Α.Δ. 1/2003 και αντικαταστάθηκε με την Α.Δ. 3/2003, οι 
οποίες κάνουν αναφορά ειδικά στα πρατήρια πώλησης 
υγρών καυσίμων, αντικαθίστανται ως ακολούθως: 

Όσον αφορά τα καταστήματα (πρατήρια) λιανικής πώ¬ 
λησης υγρών καυσίμων, ορίζονται τα ακόλουθα: 

Οι επιχειρήσεις λιανικής πώλησης υγρών καυσίμων 
(πρατήρια) υποχρεούνται να αναγράφουν τη λιανική τιμή 
του κάθε είδους καυσίμου που πωλούν κατά μονάδα μέ¬ 
τρησης (λίτρο), τόσο στην αντλία όσο και στην αναρτημέ- 
νη πινακίδα, σύμφωνα μετά οριζόμενα στο άρθρο 83Ατης 
Α.Δ. 14/1989 σε Ευρώ, υπό την μορφή δεκαδικού αριθμού 
με ακέραιο μέρος και 3 δεκαδικά ψηφία μετά την υποδια- 
στολή π.χ. 0,795 Ευρώ ή 1,032 Ευρώ αποκλειόμενης της 
αναγραφής μόνο σε λεπτά π.χ. 79,5 λεπτά ή 97,8 λεπτά. 

Άρθρο 2 

Η παράγραφος 2 του άρθρου 1 και η παράγραφος Ιτου 
άρθρου 2 της Α.Δ. 3/2003 καταργούνται. 

1. Οι παραβάτες της παρούσης που ισχύει σε όλη τη χώ¬ 
ρα διώκονται και τιμωρούνται σύμφωνα με τον ισχύοντα 
Αγορανομικό Κώδικα. 

2. Η παρούσα ισχύει σε όλη τη χώρα από την 1.1.2005. 

3. Η απόφαση αυτή να ανακοινωθεί στον Ημερήσιο Τύπο 
και να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ. Α3/5258 (5) 

Τροποποίηση και συμπλήρωση του άρθρου 83Ατης κω- 
δικοποιημένης Αγορανομικής Διάταξης 14/1989. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 10 

Έχοντας υπόψη: 

1. Τον του Ν.1558/1985 “Κυβέρνηση και Κυβερνητικά 
Όργανα" όπως τροποποιήθηκε και ισχύει. 

2. Το Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε και ισχύει. 

3. Το Π.Δ. 27/1996 "Συγχώνευση του Υπουργείου Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης". 

4. Το Ν.Δ. 136/1946 "Περί Αγορανομικού Κώδικος" όπως 
τροποποιήθηκε και ισχύει. 

5. Την Α.Δ. 14/1989 "Κωδικοποίηση Αγορανομικών Δια¬ 
τάξεων, εκδοθεισών μέχρι 16.2.1989" όπως τροποποιή¬ 
θηκε και ισχύει. 

6. Τον Ν. 3054/2002 (Φ.Ε.Κ.230/Α/22.10.2002) όπως 
τροποποιήθηκε με το άρθρο 21 του Ν. 3190/2003. 

7. Την υπ’ αριθμ. Δ15/Α/Φ19/Οικ.4889/24.3.2004 κοινή 
απόφαση των Πρωθυπουργού και Υπουργού Ανάπτυξης 
"Ανάθεση αρμοδιοτήτων στους Υφυπουργούς Ανάπτυ¬ 
ξης Γιώργο Σαλαγκούδη και Ιωάννη Παπαθανασίου. 

8. Την ανάγκη προστασίας του καταναλωτικού κοινού. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε 

Άρθρο 1 

Το άρθρο 83Ατης 14/1989 Αγορανομικής Διάταξης "Τή¬ 
ρηση πινακίδων κατά την λιανική πώληση υγρών καυσί¬ 
μων 11 ™ οποίο τροποποιήθηκε με την αριθμ.6/2003Αγορα- 
νομική διάταξη, τροποποιείται και αντικαθίσταται ως εξής: 

Άρθρο 83Α 

Τήρηση πινακίδων κατά την λιανική πώληση υγρών καυ¬ 
σίμων. 

1. α) Οι κάτοχοι άδειας λειτουργίας πρατηρίων υγρών 
καυσίμων υποχρεούνται να έχουν αναρτημένη πινακίδα 
με τις τιμές πώλησης του κάθε είδους καυσίμου που πω- 
λούν κατά μονάδα μέτρησης (λίτρο), ανεξάρτητα από την 
αναγραφή των τιμών επί των αντλιών. 

Τα είδη των υγρών καυσίμων που αναφέρονται στην 
προαναφερόμενη πινακίδα πρέπει υποχρεωτικά να ανα¬ 
γράφονται με την παρακάτω σειρά: 

1. Βενζίνη ΑΜΟΛΥΒΔΗ 95 ΒΟΝ 

2. Βενζίνη ΝΕΑΣΟΥΠΕΡ (Ι_ΒΡ) 

3. Βενζίνη ΑΜΟΛΥΒΔΗ 98 ΒΟΝ 

4. Βενζίνη ΑΜΟΛΥΒΔΗ 100 ΒΟΝ 

5. Πετρέλαιο Κίνησης 

6. Πετρέλαιο Θέρμανσης. 

Οποιαδήποτε πρόσθετη ονομασία των ανωτέρω προϊό¬ 
ντων θα ακολουθείται και θα αναγράφεται με μικρότε¬ 
ρους χαρακτήρες. 

Επιχειρήσεις (πρατήρια) που διαθέτουν μικρότερο 
αριθμό προϊόντων θα ακολουθούν υποχρεωτικά τη σειρά 
των προϊόντων χωρίς τη μεσολάβηση κενών. 

β) Σε περίπτωση που κάποιο είδος καυσίμου διατίθεται 
σε διαφορετική τιμή για συγκεκριμένη κατηγορία επαγ¬ 
γελματικόν, θα πρέπει να διατίθεται από ανεξάρτητη προς 
τούτο αντλία και η αντίστοιχη τιμή να αναγράφεται πέραν 
της αντλίας και στην ανηρτημένη πινακίδα αναφέροντας 
παράλληλα και την επαγγελματική κατηγορία προς την 
οποία απευθύνεται. 

2. Η ανωτέρω πινακίδα πρέπει να είναι τοποθετημένη σε 
περίοπτη θέση του πρατηρίου και φωτιζόμενη κατάτιςνυ- 
κτερινές ώρες, ώστε να είναι άμεσα ορατή από τους διερ- 
χόμενους οδηγούς. 

Τα αναγραφόμενα επ’ αυτής στοιχεία πρέπει να είναι 
ύψους τουλάχιστον 15 εκατοστά του μέτρου. 

Άρθρο 2 

Η με αριθμό 6/2003 Α.Δ. καταργείται. 

Άρθρο 3 

1. Οι παραβάτες της παρούσης διώκονται και τιμωρού¬ 
νται σύμφωνα με τις διατάξεις του ισχύοντος Αγορανομι- 
κού Κώδικα. 

2. Η παρούσα ισχύει σε όλη την χώρα από την 1.1.2005. 


Η απόφαση αυτή να ανακοινωθεί στον ημερήσιο τύπο 
και να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ. Α3/5259 (6) 

Αντικατάσταση του άρθρου 422 της Αγορανομικής Διά¬ 
ταξης 14/1989 "Διακινητές Πετρελαιοειδών προϊόντων 
και υποχρεώσεις τους". 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 11 

Έχοντας υπόψη τις διατάξεις : 

1. Του Ν.1558/1985 “Κυβέρνηση και Κυβερνητικά Όρ¬ 
γανα", όπως τροποποιήθηκε και ισχύει. 

2. Του Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε μεταγενέστερα. 

3. Του Π.Δ. 27/1996 "Συγχώνευση του Υπουργείου Του¬ 
ρισμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" (Φ.Ε.Κ. 19/Α/1.2.1996). 

4. Του Ν.Δ. 136/1946 "περί Κυρώσεως, Τροποποιήσεως 
καιΣυμπληρώσεωςτου από 10/11.5.1946 Ν.Δ. περί Αγο- 
ρανομικού Κώδικος" όπωςτροποποιήθηκε, συμπληρώθη¬ 
κε μεταγενέστερα και ισχύει. 

5. Της Κωδικοποιημένης Α.Δ. 14/1989. 

6. Του Ν.3054/2002 (Φ.Ε.Κ.230/Α/2.10.2002). 

7. Του άρθρου 21 του Ν.3190/2003 (ΦΕΚ 249/Α/ 
30.10.2003). 

8. Την υπ’ αριθμ. Δ15/Α/Φ19/ΟΙΚ.4889/24.3.2004 κοινή 
απόφαση (Φ.Ε.Κ.528/Β/26.3.2004) του Πρωθυπουργού 
και του Υπουργού Ανάπτυξης "ανάθεση αρμοδιοτήτων 
στον Υφυπουργό Ανάπτυξης Ιωάννη Παπαθανασίου". 

9. Την υπ’ αριθμ. Δ2/Α/Φ8/24050/20.11.1997 απόφαση 
της Υπουργού Ανάπτυξης Γενικής Δ/νσης Ενέργειας 
(Φ.Ε.Κ. 1069/Β/4.12.1997) σχετικά με τη χορήγηση άδει¬ 
ας μεταπωλητή πετρελαιοειδών προϊόντων για θέρμανση 
όπως τροποποιήθηκε και ισχύει. 

10. Την ανάγκη προστασίαςτου καταναλωτικού κοινού. 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

Άρθρο 1 

Το άρθρο 422 της 14/1989 Αγορανομικής Διάταξης 
"Διακινητές Πετρελαιοειδών Προϊόντων και υποχρεώσεις 
τους" όπως αντικαταστάθηκε από το άρθρο 1 της Α.Δ. 
3/1998, αντικαθίσταται ως εξής: 

Άρθρο 422 

1. Οι εταιρείες εμπορίας και διανομής πετρελαιοειδών 
προϊόντων των άρθρων 3, 4, 5, 6 και 7 του Νόμου 
3054/2002 όπως ισχύει, καθώς και οι τρίτοι που διακινούν 
πετρ/δή προϊόντα για λογαριασμό κατόχων άδειας εμπο¬ 
ρίας σύμφωνα με τις διατάξεις της παραγρ.8 του άρθρου 
6 του ίδιου Νόμου, υποχρεούνται να παραδίδουν τα πε¬ 
τρ/δή προϊόντα στην αποθήκη των αγοραστών (κατόχους 
άδειας λειτουργίας πρατηρίων υγρών καυσίμων, κατό¬ 
χους άδειας πωλητή πετρελαίου θέρμανσης, καταναλω¬ 
τών). 




20410 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η μεταφορά και η παράδοση στην αποθήκη των αγορα¬ 
στών γίνεται με ευθύνη από κοινού για την ποιότητα και 
ποσότητα, του μεταφορέα και εκείνων εκ των ανωτέρω 
που του έχουν αναθέσει τη μεταφορά σύμφωνα με τα ορι¬ 
ζόμενα στις ισχύουσες εκάστοτε αγορανομικές διατά- 
ξεις. 

Τα πετρελαιοειδή προϊόντα για θέρμανση που διακινού- 
νται μέσω πωλητών πετρελαίου θέρμανσης χωρίς ίδιους 
αποθηκευτικούς χώρους παραλαμβάνονται απευθείας 
από τις εγκαταστάσεις άλλων κατόχων άδειας πωλητή 
πετρελαίου θέρμανσης αποκλεισμένης της φόρτωσης 
από εγκαταστάσεις εταιριών εμπορίας πετρελαιοειδών ή 
από τα διυλιστήρια. 

Ειδικά για το νομό Θεσσαλονίκης, για τους κατόχους 
αδειών πωλητή πετρελαίου θέρμανσης που διαθέτουν ή 
όχι ίδιους αποθηκευτικούς χώρους, επιτρέπεται η φόρ- 
τωση από τις εγκαταστάσεις εταιρειών εμπορίας πετρε¬ 
λαιοειδών προϊόντων οι οποίες (εγκαταστάσεις) δεν δια¬ 
θέτουν αγωγό, με προορισμό: 

- τους ίδιους αποθηκευτικούς χώρους (στις περιπτώ¬ 
σεις που διαθέτουν) 

- τους τελικούς καταναλωτές. 

2. Η παράδοση των πετρελαιοειδών προϊόντων για θέρ¬ 
μανση από τους κατόχους άδειας λειτουργίας πρατηρίων 
υγρών καυσίμων ή κατόχους άδειας πωλητή πετρελαίου 
θέρμανσης γίνεται στην αποθήκη των τελικών καταναλω¬ 
τών που διαθέτουν αποθηκευτικό χώρο και προορίζονται 
για όλες τις επιτρεπόμενες χρήσεις με ευθύνη του μετα¬ 
φορέα και παράλληλη ευθύνη των κατόχων άδειας λει¬ 
τουργίας πρατηρίων υγρών καυσίμων, των Προμηθευτι¬ 
κών Συνεταιρισμών ή Κοινοπραξιών των οποίων είναι μέ¬ 
λη ή κατόχων άδειας πωλητή πετρελαίου θέρμανσης 
αντίστοιχα, για την ποιότητα και ποσότητα. 

Για τους κατόχους άδειας λειτουργίας πρατηρίων 
υγρών καυσίμων που έχουν σύμβαση αποκλειστικής συ¬ 
νεργασίας με συγκεκριμένη εταιρεία εμπορίας και διανο¬ 
μής πετρελαιοειδών, παράλληλη ευθύνη έχει και η εται¬ 
ρεία εμπορίας για την ποιότητα και ποσότητα των πωλου¬ 
μένων γενικώς από αυτά πετρελαιοειδών προϊόντων. 

Στις περιπτώσεις που έχουν συσταθεί Προμηθευτικοί 
Συνεταιρισμοί ή Κοινοπραξίες πρατηρίων λιανικής πώλη¬ 
σης πετρελαιοειδών προϊόντων, η ευθύνη για την ποιότη¬ 
τα και ποσότητα των διακινουμένων προϊόντων ανήκει 
από κοινού τόσο στον Προμηθευτικό Συνεταιρισμό ή Κοι¬ 
νοπραξία όσο και στα μέλη τους . 

3. Οι εταιρείες εμπορίας και διανομής πετρελαιοειδών 
προϊόντων υποχρεούνται να παραδίδουν στην αποθήκη 
του αγοραστή πετρελαιοειδή προϊόντα από 1000 λίτρα ή 
από 1000 χιλιόγραμμα και πάνω, ανάλογα με την μονάδα 
μέτρησης κάθε προϊόντος. 

4. Απαγορεύεται: 

4.1. Η διάθεση από τις εταιρείες εμπορίας και διανομής 
πετρελαιοειδών σε κατόχους άδειας πωλητή πετρελαίου 
θέρμανσης άλλων ειδών καυσίμων εκτός από πετρέλαιο 
θέρμανσης και φωτιστικό πετρέλαιο. 

Τυχόν εμπορία και διακίνηση, από κατόχους άδειας πω¬ 
λητή πετρελαίου θέρμανσης, οποιουδήποτε άλλου εί¬ 
δους καυσίμου είναι παράνομη. 

4.2 Η διάθεση πετρ/ειδών προϊόντων για θέρμανση από: 

α) κάτοχο άδειας λειτουργίας πρατηρίου υγρών καυσί¬ 
μων σε άλλον κάτοχο άδειας λειτουργίας πρατηρίου 
υγρών καυσίμων, 


β) κάτοχο άδειας λειτουργίας πρατηρίου υγρών καυσί¬ 
μων σε κάτοχο άδειας πωλητή πετρελαίου θέρμανσης με 
ή χωρίς ίδιους αποθηκευτικούς χώρους, 

γ) κάτοχο άδειας πωλητή πετρελαίου θέρμανσης ανε¬ 
ξάρτητα αν διαθέτει ή όχι αποθηκευτικούς χώρους σε κά¬ 
τοχο άδειας λειτουργίας πρατηρίου υγρών καυσίμων ή 
κάτοχο άδειας πωλητή πετρελαίου θέρμανσης με ίδιους 
αποθηκευτικούς χώρους, 

δ) από κάτοχο άδειας χωρίς αποθηκευτικούς χώρους 
σε κάτοχο άδειας επίσης χωρίς αποθηκευτικούς χώρους. 

4.3. Η διακίνηση πετρελαιοειδών προϊόντων για θέρ¬ 
μανση από κάτοχο άδειας λειτουργίας πρατηρίου υγρών 
καυσίμων που έχει σύμβαση αποκλειστικής συνεργασίας 
με συγκεκριμένη εταιρεία εμπορίας και διανομής πετρε¬ 
λαιοειδών με βυτιοφόρο αυτοκίνητο που φέρει το σήμα 
της εν λόγω εταιρείας, στις περιπτώσεις που αυτός ενερ¬ 
γεί και ως κάτοχος άδειας πωλητή πετρελαίου θέρμαν¬ 
σης, κατόπιν σχετικής άδειας που έχει λάβει. 

4.4. Η διάθεση ναυτιλιακών καυσίμων από κάτοχο άδει¬ 
ας πρατηρίου υγρών καυσίμων ή από κάτοχο άδειας πω¬ 
λητή πετρελαίου θέρμανσης. 

4.5. Η διάθεση ναυτιλιακών καυσίμων που βρίσκονται 
σε χώρους σε κατάσταση ΤΒΑΝΖΙΤ από κάτοχο άδειας 
λειτουργίας πρατηρίου υγρών καυσίμων. 

Άρθρο 2 

Η με αριθμό 3/1998 Αγορανομική Διάταξη καταργείται. 

Άρθρο 3 

Οι παραβάτες της παρούσας που ισχύει από την επομέ¬ 
νη της δημοσίευσής της στον ημερήσιο τύπο, διώκονται 
και τιμωρούνται κατά τις διατάξεις του ισχύοντος αγορα- 
νομικού κώδικα. 

Η απόφαση αυτή να ανακοινωθεί στο ημερήσιο τύπο και 
να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αοιθ. Α3/5260 (7) 

Αντικατάσταση των άρθρων 434 και 435 της 14/1989 
Αγορανομικής Διάταξης "Διακίνηση Υγραερίου". 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 12 

Έχοντας υπόψη τις διατάξεις : 

1. Του Ν.1558/1985 ΙΚυβέρνηση και Κυβερνητικά Όρ¬ 
γανα", όπως τροποποιήθηκε και ισχύει. 

2. Του Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε μεταγενέστερα. 

3. Του Π.Δ. 27/1996 "Συγχώνευση του Υπουργείου Τουρι¬ 
σμού, Βιομηχανίας, Ενέργειας και Τεχνολογίας και Εμπορί¬ 
ου στο Υπουργείο Ανάπτυξης" (Φ.Ε.Κ. 19/Α/1.2.1996). 

4. Του Ν.Δ. 136/1946 "περί Κυρώσεως, Τροποποιήσεως 
και Συμπληρώσεως του από 10/11.5.1946 Ν.Δ. περι'Αγο- 
ρανομικού Κώδικος" όπως τροποποιήθηκε , συμπληρώ¬ 
θηκε μεταγενέστερα και ισχύει. 

5. Της Κωδικοποιημένης Α.Δ 14/1989. 

6. Του Ν.3054/2002 (Φ.Ε.Κ230/Α/2.10.2002). 

7. Του άρθρου 21 του Ν.3190/2003 (Φ.Ε.Κ 249/Α/ 
30.10.2003). 

8. Την υπ’ αριθμ. Δ15/Α/Φ19/ΟΙΚ.4889/24.3.2004 
(Φ.Ε.Κ. 528/Β/26.3.2004) κοινή απόφαση του Πρωθυ¬ 
πουργού και Υπουργού Ανάπτυξης "ανάθεση αρμοδιοτή¬ 
των στον Υφυπουργό Ανάπτυξης Ιωάννη Παπαθανασίου", 

9. Την ανάγκη προστασίας του καταναλωτικού κοινού. 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

Άρθρο 1 

Τα άρθρα 434 και 435 της 14/1989 Αγορανομικής Διά¬ 
ταξης " περιπτώσεις απαγόρευσης διάθεσης υγραερίου" 
και "διακινητές υγραερίων και υποχρεώσεις τους " αντί¬ 
στοιχα αντικαθίστανται ως εξής: 

Άρθρο 434 

Περιπτώσεις απαγόρευσης πώλησης υγραερίου 

1. Απαγορεύεται η πώληση προπανίου για οικιακές ανά¬ 
γκες . 

2. Απαγορεύεται η πώληση υγραερίου χύμα από τα 
πρατήρια υγραερίου για οποιαδήποτε άλλη χρήση εκτός 
της πώλησης μέσω αντλιών σε οχήματα τα οποία το χρη¬ 
σιμοποιούν νόμιμα ως καύσιμο, όπως τούτο προκύπτει 
από την άδεια κυκλοφορίας τους. 

3. Απαγορεύεται η εμφιάλωση υγραερίου για οικιακή ή 
εμπορική (βιομηχανική) χρήση απότα πρατήρια υγραερίου. 

4. Απαγορεύεται στους κατόχους άδειας εμφιάλωσης 
υγραερίων να εμφιαλώνουν ή να διαθέτουν υγραέριο χύ¬ 
μα ( μη συσκευασμένο ) ή εμφιαλωμένο για λογαριασμό 
τους ή για λογαριασμό τρίτων, οι οποίοι δεν έχουν άδεια 
εμπορίας υγραερίου. 

5. Απαγορεύεται στους κατόχους άδειας εμπορίας 
υγραερίων να πωλούν υγραέριο χύμα σε εμφιαλωτήρια. 

Άρθρο 435 

Υποχρεώσεις διακινητών υγραερίου και εμφιαλωτηρίων 

Η πώληση χύμα υγραερίου επιτρέπεται με την προϋπό¬ 
θεση της τήρησης των κανόνων ασφάλειας που προβλέ- 
πονται από τις κείμενες διατάξεις, αποκλειστικά και μόνο 
από τους κατόχους άδειας εμπορίας υγραερίου που 
έχουν λάβει την άδεια εμπορίας σύμφωνα με τα άρθρα 4, 
6 και 7 του Ν.3054/2002 είτε απευθείας είτε μέσω τρίτων 
και από τους πρατηριούχους υγραερίου όπως ορίζεται 
στο άρθρο 434 της παρούσης. 

Η πώληση εμφιαλωμένου υγραερίου σύμφωνα με τα άρ¬ 
θρα 6 και 7 του Ν.3054/2002, επιτρέπεται να διενεργείται: 

- από κατόχους άδειας εμπορίας υγραερίου είτε απευ¬ 
θείας είτε μέσω τρίτων. (Χονδρική Πώληση), 

- από κατόχους άδειας λειτουργίας πρατηρίων (υγρών 
καυσίμων-υγραερίων). (Λιανική Πώληση), 


- από κατόχους άδειας διανομής εμφιαλωμένου υγραε¬ 
ρίου. (Χονδρική και Λιανική Πώληση), 

- από καταστήματα λιανικής πώλησης τα οποία στο 
πλαίσιο της άδειας λειτουργίας που κατέχουν μπορούν 
να διαθέτουν εμφιαλωμένο υγραέριο στους καταναλωτές 
το οποίο προμηθεύονται είτε από τις εταιρείες που κατέ¬ 
χουν την ειδική άδεια εμπορίας κατηγορίας Γ ή τους τρί¬ 
τους που ενεργούν για λογαριασμό των εταιρειών είτε 
από τους κατόχους άδειας διανομής εμφιαλωμένου 
υγραερίου. 

Οι κάτοχοι άδειας διανομής εμφιαλωμένου υγραερίου 
σε επαναπληρούμενες φιάλες καθώς και οι πρατηριούχοι 
υγραερίου υποχρεούνται να προμηθεύονται υγραέριο 
μόνο από τις εταιρείες εμπορίας υγραερίου ή τους τρί¬ 
τους που ενεργούν για λογαριασμό των εταιρειών. 

Οι παραπάνω εταιρείες εμπορίας υγραερίου υποχρε- 
ούνται να εφοδιάζουν ανελλιπώς και επαρκώς τους κατα¬ 
ναλωτές υγραερίου ολόκληρης της χώρας με υγραέριο 
είτε απευθείας είτε μέσω τρίτων. 

Επίσης υποχρεούνται να εφοδιάζουν τις βιομηχανίες 
και βιοτεχνίες με χύμα υγραέριο ή εμφιαλωμένο σε φιά¬ 
λες με περιεχόμενο καθαρού βάρους 25 ΚρΓ και άνω ή μι¬ 
κρότερης χωρητικότητος ανάλογα με τις ανάγκες τους. 

Η εμφιάλωση υγραερίων επιτρέπεται να γίνεται μόνο 
από κατόχους άδειας εμφιάλωσης. 

Οι κάτοχοι άδειας εμφιάλωσης υγραερίων, επιτρέπεται 
να διενεργούν εμφιαλώσεις μόνο για τους κατόχους άδει¬ 
ας εμπορίας υγραερίων και να γεμίζουν επαναπληρούμε¬ 
νες φιάλες αποκλειστικά και μόνο ιδιοκτησίας των κατό¬ 
χων άδειας εμπορίας υγραερίων με τους οποίους συμ¬ 
βάλλονται. Για το σκοπό της εμφιάλωσης οι κάτοχοι 
άδειας εμπορίας υγραερίων εφοδιάζουν με υγραέριο και 
φιάλες ιδιοκτησίας τους, κατόχους άδειας εμφιάλωσης 
υγραερίων με τους οποίους συμβάλλονται και έχουν απο¬ 
κλειστικά το δικαίωμα και την ευθύνη της ασφαλούς δια¬ 
κίνησης προς τους τελικούς πωλητές. 

Άρθρο 2 

Οι παραβάτες της παρούσας που ισχύει από την επομέ¬ 
νη της δημοσίευσής της στον ημερήσιο τύπο, διώκονται 
και τιμωρούνται κατά τις διατάξεις του ισχύοντος αγορα- 
νομικού κώδικα. 

Η απόφαση αυτή να ανακοινωθεί στο ημερήσιο τύπο και 
να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 

Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-ΐΌΠΊ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































